**RADIO CROATIA d.o.o., Ul. Dragutina Domjanića 1, Zagreb, OIB: 28140997362, objavljuje Pravila sudjelovanja u nagradnom natječaju „Reci hvala“**

**Članak 1.**

Priređivač nagradnog natječaja je Radio Croatia d.o.o., Ul. Dragutina Domjanića 1, Zagreb, OIB: 28140997362 (dalje u tekstu: Priređivač), a isti će se emitirati u programu Narodnog radija za potrebe promocije radija i sponzora DEICHMANN.

**Članak 2.**

Ovim Pravilima (dalje u tekstu: Pravila), Priređivač definira pravila sudjelovanja u nagradnom natječaju – „Reci hvala“ (u daljnjem tekstu: Natječaj).

**Članak 3.**

Svrha Natječaja je ostvarivanje promidžbenih učinaka za sponzora i Narodni radio.

**Članak 4.**

Natječaj se realizira od ponedjeljka do petka u periodu od ponedjeljka 01. travnja 2019. godine do nedjelje 28. travnja 2019. godine.

**Članak 5.**

Ovim Pravilima se osigurava ravnopravnost svih sudionika i jednaka mogućnost za dobitak nakon ispunjavanja uvjeta propisanih ovim Pravilima.

**Članak 6.**

Pravo sudjelovanja u Natječaju imaju svi punoljetni državljani Republike Hrvatske, a nemaju djelatnici tvrtke Radio Croatia d.o.o., radio postaje Narodni radio i vezanih kompanija, stalni suradnici i članovi njihovih užih obitelji. Jedna osoba može osvojiti samo jednu nagradu.

**Članak 7.**

Natječaj se realizira na način u danima od ponedjeljka do petka, od 01. travnja 2019. godine do 28. travnja 2019. godine, putem etera pozivamo slušatelje da se jave na naš mail [igra@narodni.hr](mailto:igra@narodni.hr). Zadatak slušatelja je da napišu KOME i ZAŠTO bi se voljeli zahvaliti. Svaki dan od ponedjeljka do petka kroz 4 tjedna, biramo najbolju priču i nagrađujemo ju poklon bonom u vrijednosti od 900 kn, koji dijele osoba koja je poslala priču i osoba kojoj se u priči zahvalila.

Dobitne priče biti će objavljene na web stranici Narodnog Radija, www.narodni.hr.

**Članak 8.**

Nagradni fond ukupne vrijednosti 18.000,00 HRK (osamnaesttisućakuna), uključujući iznos poreza na dodanu vrijednost, čini 20 dnevnih nagrada. Dnevnu nagradu čini poklon bon trgovine Deichmann u vrijednosti 900,00 HRK (devetstokuna) koji nije zamjenjiv za novac. Nagrade osigurava Sponzor. Uručenje nagrada dobitnicima organizirat će Priređivač, na način da se maksimalno zadovolje osnovni ciljevi provođenja Natječaja.

**Članak 9.**

Priređivač Natječaja će dobitnike obavijestiti telefonskim putem o osvojenoj nagradi.

**Članak 10.**

Nagrade u obliku poklon bonova dobitnici podižu uz predočenje zakonski valjanog identifikacijskog dokumenta. Preuzimanje finalnih nagrada bit će organizirano po isteku Natječaja, ne prije. Trenutkom preuzimanja nagrade, odnosno potpisom o preuzimanju nagrade, prestaju sve daljnje obveze Priređivača i sponzora Natječaja prema dobitniku. Priređivač je dužan osigurati preuzimanje nagrade u roku od 30 (slovima: trideset) dana po završetku Natječaja.

**Članak 11.**

Svojim sudjelovanjem i slanjem priče u Natječaju, Sudionici potvrđuju da su upoznati s Pravilnikom o nagradnom natječaju i da pristaju na pravila iz Pravilnika te daju svoju privolu da se njihovi prikupljeni osnovni osobni podaci mogu obrađivati od strane Voditelja obrade ( Radio Croatia d.o.o., Zagreb, Ul. Dragutina Domjanića 1, 01 66 90 601 ) sukladno ovom Pravilniku i sa slijedećom svrhom:

* Realizacija nagradnog natječaja
* Identifikacija sudionika nagradnog natječaja pri dodjeli nagrade
* Objava i korištenje dijela osobnih podataka sudionika ( dobitnika ) nagradnog natječaja na web stranici Narodnog radija sa svrhom realizacije i promocije nagradnog natječaja ( članak 3. )

Pravna osnova obrade je privola ispitanika, a kategorije osobnih podataka koje se prikupljaju su: identifikacijski podaci ( ime, prezime, adresa i e-mail).

Sudionici Natječaja svojom Prijavom preuzimaju odgovornost za obradu osobnih podataka trećih osoba koje se spominju u priči ( dužni su osigurati odgovarajuću Privolu ( pismena ili usmena ) trećih osoba i po mogućem zahtjevu Voditelja obrade ih predočiti na uvid). Voditelj Obrade će poduzeti sve mjere minimiziranja osobnih podataka u dobitnikovoj priči objavljenoj na web stranici Narodnog radija s ciljem Zaštite osobnih podataka, vodeći pri tome računa o autentičnosti priče.

Prikupljeni osobni podaci sudionika i dobitnika nagradnog natječaja će se obrađivati isključivo za gore navedene svrhe. Obrada osobnih podataka dobitnika provodi se za vrijeme trajanja nagradnog natječaja odnosno do prestanka Natječaja po bilo kojoj osnovi, kao i naknadno tri mjeseca nakon realizacije Natječaja ukoliko je tako propisano Pravilnikom o igrama i nakon toga će biti obrisani.

Davanje osobnih podataka i davanje suglasnosti ( privola ) na obradu je dobrovoljno, a davanje istih predstavlja uvjet nužan za realizaciju nagrade u ovom nagradnom natječaju.

Prikupljeni osobni podaci Sudionika/Dobitnika neće se prenositi u treće zemlje (izvan EU), osim ako postoji zakonska obveza ili je dobiven izričiti pristanak ispitanika.

Želimo potvrditi da su nam sve informacije vezane uz osobne podatke sudionika izuzetno važne i da zaštitu osobnih podataka smatramo vrlo ozbiljnom i tome pristupamo s velikom profesionalnom odgovornošću u skladu s Općom Uredbom o zaštiti osobnih podatka (EU2016/679 ) te pripadajućim zakonskim i podzakonskim aktima. Izjava o privatnosti Voditelja obrade dostupna je na <http://narodni.hr/index.php/gdpr/>.

Ovim Pravilnikom i izjavom o Privatnosti (<http://narodni.hr/index.php/gdpr/> ) upoznajemo Ispitanike ( Sudionike ) o sljedećem:

• imaju pravo zatražiti pristup osobnim podacima i ispravak ili brisanje osobnih podataka ili ograničavanje obrade koji se odnose na Sudionika

• imaju prava na ulaganje prigovora na obradu takvih podataka te prava na prenosivost podataka

• imaju mogućnosti opozvati predmetnu danu suglasnost ( privolu ) putem pisanog opoziva dostavljenog na adresu voditelja obrade ili putem elektroničke pošte na : sluzbenik@mediatower.hr a da to ne utječe na zakonitost obrade koja se temeljila na privoli prije nego što je ona povučena

• imaju pravo na podnošenje prigovora nadzornom tijelu.

**Članak 12.**

U slučaju nastupa okolnosti za koje Priređivač nije odgovoran, odnosno koje nije mogao predvidjeti, otkloniti ili izbjeći (viša sila), Priređivač može privremeno ili trajno prekinuti Natječaj, te o tome na odgovarajući način obavijestiti javnost.

**Članak 13.**

Sudjelovanjem u Natječaju svaki sudionik prihvaća gore navedena prava i obveze iz ovog

Pravilnika. U slučaju mogućeg spora utvrđuje se nadležnost Općinskog suda u Zagrebu.

**Članak 14.**

Ovaj Pravilnik stupa na snagu danom objave na web stranici [www.narodni.hr](http://www.narodni.hr) a njegova valjanost traje do ispunjenja svih odredbi predviđenih pojedinim člancima Pravilnika.

U Zagrebu, 26.03.2019. godine

RADIO CROATIA d.o.o

Katijan Knok, direktor